als_Latn dik_Latn sag_Latn
Lėmosha (sadakaja) rrjedhėse
E shtune 1 Nėntore 2014 16:32
-Cili është shpërblimi përkitazi me edukimin e fëmijëve?
-Çfarë do të ndodhë sikur mos ti edukojmë fëmijët tanë me edukatë islame?
-Ti ke një përgjegjësi para All-llahut,për të cilën do të japësh llogari.
Lëmosha (sadakaja) rrjedhëse
“Kur vdes njeriu, puna e tij ndërpritet, përveç tri gjerave: sadakasë së përhershme (hajratit), nga dituria prej së cilës kanë dobi të tjerët ose nga pasardhësi i mirë i cili lutet për të vdekurin”.
Atë që fillimisht mund ta vërejë analizuesi i këtij hadithi të ndershëm,është fakti që tre veprimet të cilat njeriut i sjellin dobi edhe pas vdekjes së tij,janë fryte të cilat i përfiton muslimani si rezultat i edukimit të fëmijëve të tij.Sigurisht që kjo s’mund të realizohet në veprimet tjera,siç ndodh me edukimin e fëmijëve.Biri yt të cilit ia mësove fenë islame,ka mësuar se respektimi i prindërve është njëkohësisht respektim i All-llahut, që është ndër çështjet e para që duhet t’i mësojë dhe me to të zhvillohet.Andaj si shenjë respekti ndaj prindërve është edhe lutja për ta pas vdekjes së tyre,madje kjo është çështja e parë.
Pastaj, kur t’ia mësosh faljen e namazit, agjërimin, sjelljet etike e veprimet e tjera të mira, konsiderohen dituri që përfitohet prej saj, e kjo është çështja e dytë.
Çështja shumë e bukur në veprimin e tretë është lëmosha rrjedhëse.
T’ia mësosh atij namazin dhe njëkohësisht të shpërblehesh për namazin e tij, siç shpërblehet edhe ai për atë namaz, për faktin që kur do të martohet edhe ai,do t’i mësojë fëmijët e tij ashtu siç e kishe mësuar ti më parë, ata do të falen dhe prindi do të shpërblehet siç shpërblehen fëmijët e tij. Me fjalë të tjera, kështu qëndron puna edhe në veprimet e tjera.
Kjo është në përputhshmëri me fjalët e Pejgamberit [sal-lall-llahu alejhi ve sel-lem] të cilat i transmetoi Imam Muslimi në Sahihun e tij: “Kush thërret në rrugë të drejtë,ka shpërblim për të aq sa ka edhe ai që e ndjek,pa u zvogëluar aspak shpërblimi i atyre që e kryejnë,por edhe kushdo që thërret në lajthitje (në rrugë të shtrembër) do të ketë mëkat po aq sa kanë edhe ata që e ndjekin,pa u zvogëluar aspak mëkati i tyre”.
Prandaj,ai që e mëson nga babai i tij pirjen e duhanit apo shikimin e femrave lakuriqe ne televizor apo video,prindi do të ketë gjynahe dhe faje sikur gjynahet e birit të tij.
Në një hadith thuhet : “All-llahu do të pyes çdo bari për kopenë që është përkujdesur, se a e ka ruajtur apo e ka humbur atë? Derisa njeriu do të pyetet edhe për pjesëtarët e familjes së tij”. Ibnu-l-Kajjimi këtë përgjegjësi e konfirmon me fjalët : All-llahu në Ditën e Gjykimit do ta pyesë prindin për fëmijën e tij,para se ta pyesë fëmijën për prindin e tij.Prandaj, sikurse prindi që ka obligime ndaj fëmijës së vet,gjithashtu edhe fëmija ka obligime ndaj prindit të vet. Ai që lë pas dore arsimimin e fëmijës së vet dhe e lë anash, ka vepruar shumë keq dhe devijimi i shumices së fëmijëve është si rezultat i prindërve të tyre , duke i anashkaluar dhe duke mos ua mësuar obligimet bazë të fesë islame, traditën pejgamberike,kështu që i zhdukën duke qenë të vegjël dhe s’kanë përfituar prej vetes së tyre,ashtu që edhe ata nuk u sjellin dobi prindërve të tyre kur të rriten. Është në përputhshmëri me rastin kur një njeri kishte kritikuar fëmijën e tij për shkak të mosrespektimit prindëror dhe i ka thënë : “O babai im,nuk më ke respektuar si i vogël, ndaj edhe unë nuk të respektoj ty si i madh,më ke humbur(më ke lënë pas dore) kur kam qenë i vogël dhe unë të kam humbur kur tani je plak”. A nuk ke parë – vëlla i dashur edukues- fëmijë se si e shanë prindin e vet, tjetri gëzohet kur babai i tij mungon, i treti shpreson që t’i vdesë i ati i tij e të çlirohet prej tij dhe ta trashëgojë? Po a nuk ke parë të tillë të cilët largohen prej prindërve të tyre dhe të tillë që i grabisin ata? A nuk ke parë të tillë që e dëbon nënën e vet, që tallet me të me nënçmim para shokëve të vet dhe i bën të qeshë shokët e tij ne llogari të nënës së vet? A nuk ke parë të tillë që është i shtyrë në moshë, i ka kaluar të dyzetat dhe të pesëdhjetat, madje asnjë rekat namaz nuk e ka falur për hir të Zotit, asnjëherë këmba e tij nuk ka shkeur në xhami,pos për të kryer nevojë fiziologjike apo të pijë ujë nga shatërvani i saj?!
Këta shembuj e shumë të tjerë, janë të shumtë për fëmijët të cilët nuk ka pasur kush t’i edukojë e t’i udhëzojë në të drejtë e në të keqe. O ju edukatorë, a dëshironi që fëmijët tuaj të jenë si këta ?!
/Muhammed Mursi -Arti i edukimit të fëmijëve/
Lėmosha (sadakaja) rrjedhėse
tsn_Latn als_Latn als_Latn als_Latn als_Latn tsn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tsn_Latn